फिर यदि यह दिखाई दे कि उस औषधि से कोई लाभ नहीं हो रहा है तो कुछ समय के लिए औषधि देना बंद करके पूर्ण प्रतिक्रिया की प्रतीक्षा करनी चाहिए, तत्पश्चात उसी औषधि को उसी परिवर्तित क्रम में पुनः देना चाहिए, परन्तु यदि यह अनुभव हो कि परिवर्तित क्रम में भी औषधि ने कोई लाभ नहीं किया है, तो उसी औषधि की मात्रा और देकर देखना चाहिए। यदि उसके बाद भी कोई लाभ न हो तो रोग तथा औषधि के लक्षणों को पुनः नए सिरे से मिलाकर कोई अन्य औषधि बदल कर देनी चाहिए।